《酬鸣阳苦热韵》
明代·王鏊

皇天分四时，夏也独可畏。北陆迎炎曦，当午势逾炽。

衰年苦侵凌，袒跣时露臂。絺帏可屋张，竹床聊假寐。

溽暑亦多情，不饮乃似醉。黄昏稍露坐，噆暗蚊莫避。

缅怀东冈翁，本自彊人意。翛然松竹林，清凉异人世。

锦箨许裁冠，惠我有新制。广厦几时成，帡幪赖馀庇。

作者简介：王鏊（1450—1524）明代名臣、文学家。字济之，号守溪，晚号拙叟，学者称震泽先生，汉族，吴县（今江苏苏州）人。十六岁时国子监诸生即传诵其文，成化十一年进士。授编修，弘治时历侍讲学士，充讲官，擢吏部右侍郎，正德初进户部尚书、文渊阁大学士。博学有识鉴，有《姑苏志》、《震泽集》、《震泽长语》。